แรงซื้อหุ้นบิ๊กแคปดัน SET ปิดเช้าพุ่ง 7 จุด โบรกฯคาดบ่ายบวกต่อ
SET ปิดเช้าพุ่ง 7 จุด รับแรงซื้อหุ้นบิ๊กแคป รวมทั้งกลุ่ม ICT และกลุ่มรับเหมาก่อสร้าง แนวโน้มช่วงบ่ายคาดทรงตัวจากช่วงเช้าและไม่บวกแรง พร้อมให้แนวต้าน 1,665 และ 1,670 จุด แนวรับ 1,655 และ 1,650 จุด
11 ม.ค. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ปรับตัวขึ้นมาส่วนหนึ่งมาการปรับตัวขึ้นของหุ้นขนาดใหญ่ เช่น DELTA, IVL รวมทั้งกลุ่ม ICT ก็ขยับขึ้นมายกแผง กลุ่มรับเหมาก่อสร้างก็ขึ้นมากด้วย แต่ดัชนียังไม่สามารถทะลุระดับ 1,665-1,670 จุดที่เป็นแนวต้านสำคัญไปได้ เพราะตลาดอยู่ระหว่างรอติดตามตัวเลขเงินเฟ้อของสหรัฐ และสัญญาณจากธนาคารกลางสหรัฐ (เฟด) ว่าจะปรับขึ้นอัตราดอกเบี้ยเมื่อใด แต่ตลาดหุ้นไทยปรับตัวได้ดีกว่าตลาดหุ้นภูมิภาคที่เคลื่อนไหวทั้งบวกและลบ
สำหรับแนวโน้มในช่วงบ่าย คาดว่าตลาดน่าจะทรงตัวในกรอบ คงจะไม่ได้บวกแรง เพราะยังมีปัจจัยระยะสั้นที่รออยู่คือผลการประชุมคณะรัฐมนตรี (ครม.) แต่คาดว่าจะยังไม่เห็นมาตรการสนับสนุนยานยนต์ไฟฟ้าในสัปดาห์นี้
ทั้งนี้พร้อมให้แนวต้านที่ 1,665 และ 1,670 จุด แนวรับที่ 1,655 และ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TIPH มูลค่าการซื้อขาย 1,550.00 ล้านบาท ปิดที่ 69.25 บาท เพิ่มขึ้น 1.50 บาท
SVOA มูลค่าการซื้อขาย 1,417.74 ล้านบาท ปิดที่ 3.84 บาท เพิ่มขึ้น 0.78 บาท
IVL มูลค่าการซื้อขาย 1,228.64 ล้านบาท ปิดที่ 47.50 บาท เพิ่มขึ้น 2.00 บาท
DELTA มูลค่าการซื้อขาย 1,154.96 ล้านบาท ปิดที่ 410.00 บาท เพิ่มขึ้น 15.00 บาท
ADVANC มูลค่าการซื้อขาย 1,098.07 ล้านบาท ปิดที่ 223.00 บาท เพิ่มขึ้น 4.00 บาท